ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
రెండు నెలల్లో 52.62 లక్షల మంది కేవైసీ అప్డేట్ చేసిన ఈపీఎఫ్వో
ఆన్లైన్ ద్వారా క్లెయిముల పరిష్కారం, అడ్వాన్సుల జారీ వేగవంతం
లక్షలాది మంది ఖాతాదారుల వివరాల్లో తప్పులను సరిదిద్దిన ఈపీఎఫ్వో
కేవైసీ అప్డేషన్లు, సిబ్బందికి ఆరోగ్య భద్రత విషయంలో ద్విముఖ వ్యూహం
కొవిడ్-19 కారణంగా ఆన్లైన్ సేవల ఆవశ్యకత పెరిగింది. ఖాతాదారులకు మరింతగా అందుబాటులో ఉండేలా, అందరికీ ఆన్లైన్ సేవలు అందించేలా, వారి కేవైసీ సమాచారాన్ని ఈపీఎఫ్వో అప్డేట్ చేసింది. 2020 ఏప్రిల్, మే నెలల్లో 52.62 లక్షల మంది ఖాతాదారుల కేవైసీ అప్డేట్ చేసింది. ఇందులో, 39.97 లక్షల మంది ఆధార్ అనుసంధానం, 9.87 లక్షల మంది ఫోన్ నంబర్ల  అనుసంధానం, 11.11 లక్షల మంది బ్యాంక్ అకౌంట్ల అనుసంధానం ఉన్నాయి. కేవైసీ అనేది ఒకేసారి జరిగే ప్రక్రియ. ఖాతాదారుల వివరాలను యూనివర్సల్ అకౌంట్ నంబర్  తో అనుసంధానించే సమయంలో వారి గుర్తింపును కేవైసీ సులభతరం చేస్తుంది.
లాక్డౌన్ సమయంలోనూ భారీ స్థాయిలో కేవైసీలు అప్డేట్ చేయడానికి, ఖాతాదారుల వివరాల్లో లోపాలను సరిదిద్దేందుకు ఈపీఎఫ్వో పెద్ద కసరత్తు చేసింది. 4.81 లక్షల మంది పేర్లను, 2.01 లక్షల మంది పుట్టిన తేదీలను, 3.7 లక్షల మంది ఆధార్ నంబర్ల అనుసంధానంలో లోపాలను ఈ రెండు నెలల్లో సరిదిద్దింది.
ఒకవైపు కేవైసీ అప్డేషన్లు చేపట్టడానికి, మరొకవైపు సిబ్బందికి ఆరోగ్య భద్రత కల్పించడానికి ద్విముఖ వ్యూహాన్ని ఈపీఎఫ్వోఅనుసరించింది. ఉద్యోగులు ఇంటి నుంచే పని చేసే అవకాశం కల్పించింది. కేవైసీ అప్డేషన్ ప్రక్రియను మరింత సులభతరం చేసింది. ఉద్యోగులు ఇంటి నుంచే పనిచేస్తూ, ఖాతాదారుల వివరాల్లో లోపాలను సరిచేశారు. పెండింగ్ పనులను పూర్తి చేశారు. ఉద్యోగులు తమ ఆధార్ నంబర్ల అనుసంధానం కోసం సంస్థ యజమానిపై ఆధారపడకుండా చేయటం; పుట్టిన తేదీల్లో మూడేళ్ల వరకు ఉన్న తేడాలను సరిదిద్దేందుకు ఆధార్ కార్డును రుజువుగా అంగీకరించడం వంటి చర్యలు కేవైసీ ప్రక్రియను వేగవంతం చేశాయి.
ఖాతాదారులు మెంబర్ పోర్టల్ ద్వారా ఆన్లైన్ సేవలను పొందేందుకు కేవైసీ అప్డేషన్ వీలుకల్పిస్తుంది. దీనిద్వారా, తను దాచుకున్న పూర్తి మొత్తాన్ని ఖాతాదారులు తీసుకోవచ్చు. లేదా, కొంతమొత్తాన్ని అడ్వాన్స్లుగా తీసుకోవచ్చు. ప్రధానమంత్రి గరీబ్ కల్యాణ్ యోజన కింద ఇటీవల ప్రవేశపెట్టిన కొవిడ్-19 అడ్వాన్స్ను కూడా ఖాతాదారులు పొందవచ్చు. ఉద్యోగులు సంస్థలు మారినప్పుడు వారి ఖాతాను ఆన్లైన్ ద్వారా కొత్త సంస్థ పరిధిలోకి బదిలీ చేయడంలో ఇబ్బందులు తలెత్తకుండా కేవైసీ చేస్తుంది. కేవైసీ సభ్యులు కంప్యూటర్ల ద్వారా లేదా ఉమాంగ్ యాప్ ద్వారా ఆన్లైన్ సేవలను పొందవచ్చు.
ఆన్లైన్ పద్ధతిని స్వీకరించిన ఈపీఎఫ్వో, కొవిడ్-19 కారణంగా దేశవ్యాప్తంగా లాక్డౌన్ ఆంక్షలు ఉన్నా ఖాతాదారుల ఇంటి వద్దకే సేవలను అందించి నిబద్ధత చాటుకుంది. క్లెయిముల పరిష్కారం, ఈపీఎఫ్ అడ్వాన్సులు, పీఎఫ్ బదిలీ, పింఛన్ల ప్రక్రియలో సమయం వృథాను అరికట్టి... పరిమాణపరంగా, నాణ్యతపరంగా సేవలను మెరుగుపరుచుకోవడానికి ఆన్లైన్ విధానం ఈపీఎఫ్వోకు సాయపడింది.
(Visitor Counter : 235
ప్రధాన మంత్రి కార్యాలయం
చైనా కు బయలుదేరి వెళ్లే ముందు ప్రకటన ను జారీ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2018, ఏప్రిల్ 27 వ మరియు 28 వ తేదీ లలో చైనా లోని వుహాన్ లో పర్యటించనున్నారు. ఆయన చైనా కు బయలుదేరి వెళ్లే ముందు జారీ చేసిన ప్రకటన ఈ కింది విధంగా ఉంది:
‘‘పీపుల్స్ రిపబ్లిక్ ఆఫ్ చైనా అధ్యక్షులు, శ్రేష్ఠులైన శ్రీ శీ జిన్ పింగ్ తో ఒక ఇష్టాగోష్ఠి శిఖర సమ్మేళనం లో పాలుపంచుకోవడం కోసం నేను 2018 ఏప్రిల్ 27వ మరియు 28 వ తేదీ లలో చైనా లోని వుహాన్ ను సందర్శించనున్నాను.
ద్వైపాక్షిక మరియు ప్రపంచ స్థాయి ప్రాముఖ్యం కలిగి వున్న పలు అంశాలపై అధ్యక్షులు శ్రీ శీ మరియు నేను ఒకరి అభిప్రాయాలను మరొకరితో తెలియజెప్పుకోనున్నాము. మేము జాతీయ అభివృద్ధి తాలూకు ప్రాధాన్యాలను, ఇంకా మా మా దార్శనికతలను, మరీ ముఖ్యంగా ప్రస్తుత అంతర్జాతీయ పరిస్థితులకు మరియు భావి అంతర్జాతీయ పరిస్థితులను గమనంలోకి తీసుకొంటూ చర్చించనున్నాము.
మేము భారతదేశం-చైనా సంబంధాలలో పురోగతి ని సైతం వ్యూహాత్మకమైన మరియు దీర్ఘకాలికమైన దృష్టి కోణాల నుండి సమీక్షించనున్నాము.’’
రైల్వే మంత్రిత్వ శాఖ
దేశంలో కోవిడ్-19 లాక్డౌన్ కొనసాగుతున్న నేపథ్యంలోనూ
పూర్తిస్థాయిలో భారతీయ రైల్వే సరుకు రవాణా కార్యకలాపాలు
- అత్యవసర వస్తువులతో పాటు విద్యుత్తు, మౌలిక రంగాలకు కావాల్సిన సరుకు రవాణా
- మూడు రోజుల్లో 7195 వ్యాగన్ల ఆహార ధాన్యాలు, 64567 వ్యాగన్ల బొగ్గు, 3314 వ్యాగన్ల ఉక్కు, 3838 వ్యాగన్ల పెట్రోలియం రవాణా
- సవాళ్లు ఎదురవుతున్నా మొత్తంగా అన్ని కారిడార్లలో కలుపుకొని 143458 వ్యాగన్ల సరుకు రవాణా
కోవిడ్-19 కారణంగా లాక్డౌన్ కొనసాగుతున్నప్పటికీ దేశ వ్యాప్తంగా నిత్యవసర వస్తువులు అందుబాటులో ఉంచే ప్రయత్నంలో భాగంగా భారతీయ రైల్వే శాఖ తన సరుకు రవాణా సేవలను పూర్తిస్థాయిలో కొనసాగిస్తోంది. దేశంలో అసాధారణ పరిస్థితులు ఉన్నప్పటికీ.. పౌరులతో పాటు ఇతర మౌలిక సదుపాయాల రంగానికి అవసరమైన అత్యవసర వస్తువులను సకాలంలో అందజేస్తూ వారి అవసరాలను తీర్చేందుకు భారతీయ రైల్వేశాఖ తన సరుకు రవాణాను అన్నికారిడార్లలో పునరుద్ధరిస్తూ వస్తోంది. ఎదురవుతున్న పలు సవాళ్లను ఎదుర్కొంటూనే గడిచిన మూడు రోజుల్లో రైల్వే శాఖ 7195 వ్యాగన్ల ఆహార ధాన్యాలు, 64567 వ్యాగన్ల బొగ్గు, 3314 వ్యాగన్ల ఉక్కు, 3838 వ్యాగన్ల పెట్రోలియం ఉత్పత్తుల పంపిణీ చేసింది. ఇదే సమయంలో రైల్వే శాఖ మొత్తం 143458 వ్యాగన్ల సరుకును రవాణా నిమిత్తం లోడ్ చేసింది. బుధవారం  మొత్తం 545 ర్యాకులు / 54177 వ్యాగన్లు లోడ్ చేయబడ్డా యి, వీటిలో 328 ర్యాకులు/ 17805 వ్యాగన్లలో పౌరులకు అవసరమైన నిత్యవసర వస్తువులు లోడ్ చేయబడ్డాయని రైల్వే శాఖ తెలిపింది. 54 ర్యాక్లు / 2343 వ్యాగన్లలో ఆహార ధాన్యాలు, 5 ర్యాక్లు / 210 వ్యాగన్లలో చక్కెర, 1 ర్యాక్ / 42 వ్యాగన్లలో పండ్లు & కూరగాయలు, 244 ర్యాక్లు / 14078 వ్యాగన్లలో బొగ్గు, మరియు 24 ర్యాక్లు / 1132 వ్యాగన్లలో పెట్రోలియం ఉత్పత్తులు రవాణా నిమిత్తం లోడ్ చేయబడ్డట్టుగా రైల్వే శాఖ తెలిపింది. 17 ర్యాకుల/ 761 వ్యాగనల్లో ఎరువులు లోడ్ చేయబడినట్టు రైల్వే శాఖ తెలిపింది. సరుకు రవాణాలో భాగంగా లోడింగ్, అన్లోడ్ కార్యకలాపాల్లో రైల్వే అనేక టెర్మినల్ పాయింట్ల వద్ద గతంలో ఎదురైన సవాళ్లను సమర్థవంతంగా పరిష్కరించుకొంటూ ముందుకు సాగుతున్నట్టుగా భారతీయ రైల్వే శాఖ తెలిపింది. సరకు రవాణా నిరాటంకంగా జరిపేందుకు గాను హోమ్ మంత్రిత్వశాఖ, రాష్ట్ర ప్రభుత్వాలతో సంప్రదింపులు జరిపి రవాణాలో ఎదురవుతున్న సమస్యలను పూర్తిస్థాయిలో పరిష్కరించుకుంటూ ముందుకు సాగుతున్నట్టుగా భారతీయ రైల్వే శాఖ తెలిపింది.
(Visitor Counter : 161
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 25 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.33 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 25 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 23,74,21,808 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.19 కోట్లకు పైగా ) టీకా డోసులు పంపిణీకి అందుబాటులో ఉన్నాయి.ఇవి కాకుండా 3 లక్షలకు పైగా  టీకా డొసులు వచ్చే మూడు రోజులలో రాష్టాలకు, కేంద్ర పాలిత ప్రాంతాలకు అందుతాయి.
ఆరోగ్య, కుటుంబ సంక్షేమ మంత్రిత్వ శాఖ
గ్రామాలలో వైద్యులు ప్రాక్టీసు చేయడాన్ని ప్రోత్సహించేందుకు తీసుకున్న చర్యలు
ప్రజారోగ్యం, ఆసుపత్రులు అన్నది రాష్ట్ర జాబితాలోని అంశం, కనుక, గ్రామీణ ప్రాంతాలు సహా ఆరోగ్య వ్యవస్థలను బలోపేతం చేసే బాధ్యత ఆయా రాష్ట్ర/ కేంద్ర ప్రభుత్వాలపై ఉంటుంది. అయితే, తమ మొత్తం వనరుల కోశం పరిధిలో ప్రోగ్రామ్ ఇంప్లిమెంటేషన్ ప్లాన్లలో ల ఆధానంగా అవసరాన్ని బట్టి వైద్యుల నియామకం సహా తమ ఆరోగ్య సంరక్షణ వ్యవస్థలను బలోపేతం చేసుకునేందుకు కేంద్ర ఆరోగ్య & కుటుంబ సంక్షేమ శాఖ మంత్రిత్వ శాఖ జాతీయ ఆరోగ్య మిషన్ కింద రాష్ట్రాలు/ కేంద్రపాలితప్రాంతాలకు ఆర్థిక, సాంకేతిక తోడ్పాటును అందిస్తుంది.
(దేశంలోని గ్రామీణ, మారుమూల ప్రాంతాల్లో వైద్యులు తమ ప్రాక్టీసు చేపట్టడాన్ని ప్రోత్సహించేందుకు ఎన్హెచ్ఎం అందించే వివిధ ప్రోత్సహకాలు, గౌరవ వేతనాల వివరాలు దిగువన ఇవ్వడం జరిగిందిః
గ్రామీణ, మారుమూల ప్రాంతాలలో పని చేసే స్పెషలిస్టు డాక్టర్లకు ఆ ప్రాంతాలలోని ప్రజారోగ్య కేంద్రాలలో పని చేయడం ఆకర్షణీయంగా ఉండేందుకు హార్డ్ ఏరియా అలవెన్సు , నివాస గృహాలు.
గ్రామీణ & మారుమూల ప్రాంతాలలో సిజేరియన్ ఆపరేషన్లను నిర్వహించడానికి స్పెషలిస్టుల అందుబాటును పెంచేందుకు గైనకాలజిస్టులు/ ఎమర్జెన్సీ ఆబ్స్టెట్రిక్ కేర్ లో శిక్షణ పొందినవారికి, పీడియాట్రీషియన్లు & అనెస్థిటిస్టులు/ లైఫ్ సేవింగ్ అనెస్థీషియా స్కిల్స్ లో శిక్షణ పొందిన వైద్యులకు గౌరవ వేతనం.
వైద్యులకు ప్రత్యేక ప్రోత్సాహకాలు, ఎఎన్సి చెకప్లు క్రమంతప్పకుండా జరిగేలా చూసి, వాటిని నమోదు చేసేందుకు ఎఎన్ఎంలకు ప్రోత్సాహకాలు, అడాలసెంట్ రిప్రొడక్టివ్ & సెక్యువల్ హెల్త్ యాక్టివిటీస్కు ప్రోత్సాహకాలు.
స్పెషలిస్టులను ఆకర్షించేందుకు మీరు చెప్పండి, మేం చెల్లిస్తాం  వంటి వ్యూహాలలో సరళత సహా చర్చించదగిన జీతాలు అందించేందుకు రాష్ట్రాలకు అనుమతి.
క్లిష్టమైన ప్రాంతాలలో సేవలందిస్తున్న సిబ్బందికి పోస్ట్ గ్రాడ్యుయేట్ కోర్సుల ప్రవేశంలో ప్రాధాన్యత కల్పించడం వంటి విత్తేతర ప్రోత్సాహకాలనే కాక, గ్రామీణ ప్రాంతాలలో వారికి గృహ వసతి ఏర్పాటును కూడా ఎన్హెచ్ఎం కింద ప్రవేశపెట్టడం జరిగింది.
స్పెషలిస్టుల కొరతను అధిగమించేందుకు, ఎన్హెచ్ఎం కింద వైద్యులు బహుళ నైపుణ్యాలను ప్రదర్శించేందుకు తోడ్పాటు. ఆరోగ్య పరిణామాలలో మరింత మెరుగైన ఫలితాలను సాధించేందుకు ఎన్హెచ్ఆర్ఎం కింద ఉనికిలో ఉన్న హెచ్ఆర్లో నైపుణ్యాల ఆధునికీకరణ .
ఎన్ఎంసి చట్టం, 2019లోని సెక్షన్  ప్రకారం, రాష్ట్రంలోని గ్రామీణ/ మారుమూల / కఠిన ప్రాంతాలలో పని చేస్తున్న వారుపిజి మెడికల్ కోర్సులలో ప్రవేశించేందుకు నీట్ లో వారికి సంవత్సరానికి 10% నుంచి గరిష్టంగా 30% వరకు ప్రోత్సాహకాల మార్కులను అందించేందుకు భారత జాతీయ మెడికల్ కమిషన్ నిబధనలను విధించింది. అంతేకాకుండా, గ్రామీణ/ కఠిన ప్రాంతాలలో పని చేసిన రాష్ట్ర ప్రభుత్వ ఇన్-సర్వీస్ మెడికల్ డాక్టర్లకు మెడికల్ డిప్లొమా సీట్లలో 50% రిజర్వేషన్లు.
రాజ్యసభలో మంగళవారం అడిగిన ప్రశ్నకు ఇచ్చిన లిఖితపూర్వక సమాధానంలో కేంద్ర ఆరోగ్య & కుటుంబ సంక్షేమ శాఖ సహాయ మంత్రి డాక్టర్ భార్తీ ప్రవీణ్ పవార్ వెల్లడించారు.
కార్మిక, ఉపాధికల్పన మంత్రిత్వ శాఖ
కార్మిక సంక్షేమం దిశగా ఒక సమగ్ర విధానం కోసం విభిన్న సంస్థల మధ్య సమన్వయం, కలయికల ప్రాముఖ్యతను నొక్కి చెప్పిన శ్రీ భూపేంద్ర యాదవ్
కార్మిక & ఉపాధి మంత్రిత్వ శాఖ పరిధిలోని వివిధ సంస్థల మధ్య సమన్వయం, కలయిక అవసరాన్ని, ప్రాముఖ్యతను కేంద్ర కార్మిక & ఉపాధి, పర్యావరణం, అటవీ & పర్యావరణ మార్పు శాఖ మంత్రి శ్రీ భూపేంద్ర యాదవ్ నొక్కి చెప్పారు.
నోయిడాలోని వి.వి. గిరి నేషనల్ లేబర్ ఇనిస్టిట్యూట్లో మే 16 &17న నిర్వహించిన రెండు రోజుల కార్యక్రమ ముగింపు సెషన్కు ఆయన అధ్యక్షత వహించారు.
క్షేత్ర స్థాయిలోని మంత్రిత్వ శాఖకు చెందిన అన్ని సంస్థల మధ్య సమన్వయం అన్నది దేశంలో కార్మిక సంక్షేమం పట్ల సమగ్ర విధానాన్ని తీసుకురావడంలో తోడ్పడుతుందని శ్రీ యాదవ్ అన్నారు. కేంద్రీకరణ కోసం కార్యాచరణ ప్రణాళికను అభివృద్ధి చేయడం కోసం నిర్వహించిన మేధో మథన సెషన్కు కార్మిక & ఉపాధి మంత్రిత్వ శాఖకు చెందిన ఇఎస్ఐసి, ఇపిఎఫ్ఒ, డిజిఎల్డబ్ల్యు, సిఎల్సి, డిటిఎన్బిడబ్ల్యుఇడి, డిజిఎఫ్ఎఎస్ఎల్ఐ, వివిజిఎన్ఎల్ఐ, డిజిఎంఎ్, ఎల్బి, డిజిఇ సంస్థల నుంచి 50మంది మధ్యస్థాయి మేనేజ్మెంట్ ఫీల్డ్ ఆఫీసర్లు పాల్గొన్నారు.
వివరణాత్మక చర్చల అనంతరం, పాలుపంచుకునన వారు ఒక కార్యాచరణ ప్రణాలికను రూపొందించి, మంత్రికి అందచేశారు. కార్యక్రమంలో పాల్గొన్నవారితో సంభాషి్తూ, మంత్రిత్వ శాఖ చొరవను, కార్యాచరణ ప్రణాళికను శ్రీ యాదవ్ ప్రశంసించారు. ఇటువంటి సంభాషణలను, చర్చలను కేవలం కేంద్ర కార్యాలయంలోనే కాక స్థానిక స్థాయిలో కూడా క్రమంతప్పకుండా నిర్వహించవలసిన అవసరాన్ని ఆయన నొక్కి చెప్పారు. కార్మిక సంక్షేమం కోసం మంత్రిత్వ శాఖలోని వివిధ స్థాయిల ఏకమై సమగ్ర రీతిలో పని చేస్తాయని, ఇది మొత్తం ప్రభుత్వ విధానం దిశలో ఒక ముందడుగు అవుతుందని ఆయన అన్నారు.
ఈ సందర్భంగా కార్మిక &ఉపాధిశాఖ కార్యదర్శి ఆర్తీ అహూజా మాట్లాడుతూ, ఇటువంటి సామాన్య వేదిక అన్నది కార్మికులు, ముఖ్యంగా అసంఘటిత రంగానికి చెందిన కార్మికులకు చేరువ అయ్యేందుకు, సంక్షేమ పథకాల లబ్దిని చివరి మైలు వరకు బట్వాడా చేసేందుకు ఎంతో ఉపయోగకరంగా ఉంటుందని అభిప్రాయపడ్డారు.
ప్రధాన మంత్రి కార్యాలయం
రిపబ్లిక్ ఆఫ్ కొరియా అధ్యక్షుడితో సమావేశమైన ప్రధానమంత్రి శ్రీ నరేంద్ర మోదీ.
ప్రధానమంత్రి శ్రీ నరేంద్ర మోదీ 2023 మే 20 వ తేదీన , హిరోషిమాలో జరుగుతున్న జి–7 శిఖరాగ్ర సమావేశాల సందర్బంగా , రిపబ్లిక్ ఆఫ్ కొరియా అధ్యక్షుడు యూన్ సుక్ యేల్తో సమావేశమయ్యారు.
ఈ సందర్బ:గా ఇరువురు నాయకులు, ఇండియా– రిపబ్లిక్ ఆఫ్ కొరియాల మధ్య ప్రత్యేక వ్యూహత్మక భాగస్వామ్యం గురించి చర్చించారు. అలాగే ద్వైపాక్షిక సహకారాన్ని మరింత బలోపేతం చేసుకునేందుకు, ప్రత్యేకించి ట్రేడ్,ఇన్వెస్ట్మెంట్, ఉన్నతస్థాయి సాంకేతిక పరిజ్ఞానానికి ఐటి హార్డ్వేర్ తయారీ, రక్షణ, సెమీకండక్టర్లు, సంస్కృతికి సంబంధించిన అంశాలపై చర్చించారు.
ఇరు దేశాల మధ్య దౌత్య సంబంధాలు ప్రారంభమై 50 సంవత్సరాలు అయిన సందర్భంగా ఈ సంవత్సరం ఉత్సవాలు నిర్వహించుకుంటున్నామని, ఈ సందర్భంగా ఇరు దేశాల మధ్య సహకారాన్ని మరింత ముందుకు తీసుకువెళ్లాలని ఉభయులూ నిర్ణయించారు. కొరియా అధ్యక్షుడు యూన్ సుక్ యేల్, జి–20కి ప్రధానమంత్రి శ్రీ నరేంద్ర మోదీ నాయకత్వం వహిస్తుండడాన్ని అభినందించారు. తమ మద్దతును ఆయన తెలియజేశారు.
ఈ ఏడాది సెప్టెంబర్లో ఇండియాలో జరగనున్న జి20 నాయకుల సమావేశాలకు అధ్యక్షుడు యూన్ ఇండియా వచ్చినపుడు వారిని తిరిగి కలుసుకోగలమన్న ఆకాంక్షను ప్రధానమంత్రి వ్యక్తం చేశారు. కోరియా పాటిస్తున్న ఇండో–పసిఫిక్ వ్యూహాన్ని అందులో ఇండియాకు ఇచ్చిన ప్రాధాన్యతను ప్రధానమంత్రి స్వాగతించారు.
ఇరువురు నాయకులు ప్రాంతీయ అభివృద్ధికి సంబంధించిన అంశాలపై సానుకూల అభిప్రాయాలు వ్యక్తం చేశారు.
కార్పొరేట్ వ్యవహారాల మంత్రిత్వ శాఖ
పరిశోధన విధానం, క్లిష్టమైన ఆలోచన విధానం, ఆవిష్కరణ సరళి, సహేతుక నిర్ణయం అంశంపై 3 నెలల సర్టిఫికెట్ కోర్సు ప్రారంభించిన ఐఐసిఏ
పరిశోధన విధానం, క్లిష్టమైన ఆలోచన విధానం, ఆవిష్కరణ సరళి, సహేతుక నిర్ణయం అంశంపై 3 నెలల సర్టిఫికెట్ కోర్సు ను ఇండియన్ ఇన్స్టిట్యూట్ ఆఫ్ కార్పొరేట్ అఫైర్స్  ప్రారంభించింది.
పరిశోధన, థియరీ మరియు డిజైన్పై 3 నెలల సర్టిఫికేట్ కోర్సును ఐఐసీఎస్ ప్రారంభించింది. ఆవిష్కరణ, విమర్శనాత్మక ఆలోచన,సాక్ష్యం-ఆధారిత నిర్ణయం తీసుకునే విధానాలు పెంపొందించడానికి అధ్యాపకులు, విద్యార్థులు పరిశోధన చేపట్టడానికి అవసరమైన ప్రాథమిక శిక్షణ అందించడం లక్ష్యంగా 3 నెలల సర్టిఫికెట్ కోర్సు ప్రారంభించాలని సంస్థ నిర్ణయించింది.
కోర్సు వివరాలను ఐఐసిఏ డైరెక్టర్ జనరల్,సీఈఓ శ్రీ ప్రవీణ్ కుమార్ వివరించారు. జ్ఞానాన్ని అభివృద్ధి చేయడంలో మరియు పరిశోధన, ఆవిష్కరణలు, విమర్శనాత్మక ఆలోచనలు కీలకంగా ఉంటాయన్నారు. ఈ అంశాలపై దృష్టి సారించి మూడు నెలల సర్టిఫికెట్ కోర్సు ప్రారంభించామన్నారు. అభ్యాసం, బహుముఖ ఆలోచనా సరళి, విభిన్న దృక్కోణాలను ఉపయోగించి నిర్ణయాలు తీసుకునే అంశాలపై శిక్షణ ఉంటుందన్నారు. నైతిక విలువలు, బాధ్యతాయుతమైన ప్రవర్తనకు ప్రాధాన్యత ఇస్తామని శ్రీ ప్రవీణ్ కుమార్ తెలిపారు.
కోర్సు ప్రారంభోత్సవ కార్యక్రమంలో జైపూర్ నేషనల్ యూనివర్సిటీ వైస్ ఛాన్సలర్ ప్రొఫెసర్ రోషన్ లాల్ రైనా ముఖ్య అతిథిగా పాల్గొన్నారు. విద్యా రంగంలో పరిశోధన కీలకంగా ఉంటుందన్నారు. పరిశోధనతో ఆవిష్కరణలు పెరుగుతాయన్నారు. పరిశోధన విధానంతో అన్ని రంగాలు అభివృద్ధి చెందుతాయన్నారు.వ్యక్తిగత అభిప్రాయలు, అనుభవాలు పంచుకోవడం వల్ల అనేక ప్రయోజనాలు కలుగుతాయన్నారు. పరిశోధన ఆలోచనా సరళిలో మార్పు తీసుకు వస్తుందని, విధానాలపై ప్రభావం చూపిస్తుందని ప్రొఫెసర్ రైనా వివరించారు. సమర్థవంతమైన పరిశోధన రూపకల్పన, సమాచార సేకరణ, విశ్లేషణ, వివరణ అంశాల ప్రాధాన్యతను ఆయన వివరించారు. పరిశోధనను నిర్వహించడంలో విమర్శనాత్మక ఆలోచన, వివరాలకు శ్రద్ధ మరియు నిరంతర అభ్యాసం కీలకంగా వుంటాయని ప్రొఫెసర్ రైనా పేర్కొన్నారు.
నైతిక విలువలు పాటిస్తూ సమగ్ర విధానంలో పరిశోధనలు సాగించాలని ఒలువటోయిన్ ఒయెకెను సూచించారు. సమగ్ర పరిశోధనా ప్రక్రియ విద్యలో కీలక పాత్ర పోషిస్తుందని ఒలువటోయిన్ ఒయెకెను అన్నారు.ఆన్లైన్ విధానంలో అందించే కోర్సు అవసరాలకు అనుగుణంగా, అనువైన సమయాల్లో శిక్షణ పొందేందుకు వీలుగా ఉంటుందన్నారు. అయితే, చర్చల ద్వారా అనుభవాలు పంచుకోవడానికి వీలుగా కార్యక్రమాలు నిర్వహిస్తామని ఒలువటోయిన్ ఒయెకెను తెలిపారు. వివిధ రంగాల మధ్య సహకారం, చర్చలు, ఆలోచనల మార్పిడికి కోర్సు ఉపయోగపడుతుందని అన్నారు.
మూడు నెలల సర్టిఫికెట్ ప్రారంభ కార్యక్రమంలో పాల్గొన్న కోర్స్ డైరెక్టర్ డాక్టర్ లతా సురేష్ విద్య, విజ్ఞాన సాధనలో శ్రేష్ఠత అంశాలకు ఐఐసిఏ ప్రాధాన్యత ఇస్తుందని తెలిపారు. పరిశోధన ఆధారిత వ్యవస్థ అభివృద్ధి లక్ష్యంగా మూడు నెలల సర్టిఫికెట్ కోర్సును ప్రారంభించామన్నారు. ఆవిష్కరణ, విమర్శనాత్మక ఆలోచన, సాక్ష్యం-ఆధారిత నిర్ణయం తీసుకునే సామర్ద్యాన్ని పెంపొందించడానికి అధ్యాపకులు, విద్యార్థులు పరిశోధనలు చేపట్టాల్సి ఉంటుందని డాక్టర్ లతా సురేష్ అన్నారు.
మహిళా, శిశు అభివృద్ధి మంత్రిత్వ శాఖ
స్వధార్ గ్రే మరియు ఉజ్వల పథకాలు
ట్రాఫికింగ్ మరియు రెస్క్యూ, పునరావాసం మరియు వాణిజ్యపరమైన లైంగిక దోపిడీకి గురైన బాధితులకు అండగా నిలిచేందుకు ప్రభుత్వం ఉజ్వల పథకాన్ని అమలు చేస్తుంది. స్వధార్ గృహ్ పథకం క్లిష్ట పరిస్థితుల్లో ఉన్న మహిళల ప్రాథమిక అవసరాలను తీరుస్తుంది. ఉజ్వల మరియు స్వధార్ గృహ్ పథకాలను నీతి ఆయోగ్ మూల్యాంకనం చేసింది. ఈ మూల్యాంకనం ఇంటర్ ఎలియా ప్రధాన సిఫార్సులలో స్వధార్ గ్రేస్ మరియు ఉజ్వల గృహాల ఏకీకరణ, సిబ్బంది వేతన నిబంధనల సవరణ మరియు పథకాల అమలులో సమాచార సాంకేతిక సాధనాల వినియోగం ఉన్నాయి. ఈ పథకాలు ఇప్పుడు కొత్త మిషన్ శక్తిలో భాగంగా ఉన్నాయి. ఇది మహిళలకు సంబంధించిన సమస్యల పరిష్కారానికి నిరంతర విధానాన్ని కలిగి ఉంది. ఈ సిఫార్సులను మిషన్ శక్తిలో పొందుపరిచారు.
ఈ రెండు పథకాలలో కూడా అలాంటి మహిళలకు ఆర్థికంగా మరియు మానసికంగా పునరావాసం కల్పించేందుకు ఆశ్రయం, ఆహారం, దుస్తులు, కౌన్సెలింగ్, వైద్య సహాయం, న్యాయ సహాయం మరియు వృత్తిపరమైన శిక్షణ వంటి సదుపాయాలు ఉన్నాయి. కౌన్సెలింగ్ మరియు వృత్తి శిక్షణను అందించడానికి శిక్షణ పొందిన సిబ్బంది మరియు నిపుణులకు పథకాలు ఉన్నాయి. సమాజంలోని హాఫ్-వే హోమ్ని స్థాపించడం ద్వారా సమాజంలో తిరిగి ఏకీకరణ కోసం దశలవారీ విధానం అవలంబించబడింది. ఇందులో నివాసం, బాధితుల సమూహం, పునరేకీకరణ, ఈ స్థలంలో నివసించడం మరియు పని చేయడం వంటి ఆంశాలు ఉన్నాయి. సరైన అమలును నిర్ధారించడానికి ఈ పథకాలు జిల్లా, రాష్ట్ర మరియు కేంద్ర స్థాయిలలో పర్యవేక్షణ కోసం నిబంధనలను కలిగి ఉంటాయి.
ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈరోజు రాజ్యసభలో లిఖితపూర్వకంగా సమాధానం ఇచ్చారు.
ప్రధాన మంత్రి కార్యాలయం
క్విట్ ఇండియాఉద్యమం లో పాలుపంచుకొన్న స్వాతంత్య్ర సమర యోధుల కు శ్రద్ధాంజలి ఘటించిన ప్రధానమంత్రి
క్విట్ ఇండియా ఉద్యమం లో పాలుపంచుకొన్న స్వాతంత్య్ర సమర యోధుల కు ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు. గాంధీ జీ నాయకత్వం లో వలస పాలన బారిన నుండి భారతదేశాన్ని విముక్తం చేయడం లో క్విట్ ఇండియా ఉద్యమం ఒక ప్రధానమైన పాత్ర ను పోషించిందని శ్రీ నరేంద్ర మోదీ అన్నారు. ఈ సందర్భం లో ఒక వీడియో సందేశం మాధ్యం ద్వారా కూడా తన ఆలోచనల ను శ్రీ నరేంద్ర మోదీ వెల్లడి చేశారు.
ప్రధాన మంత్రి ఒక ట్వీట్ లో -
‘‘క్విట్ ఇండియా ఉద్యమం లో పాల్గొన్న మహానుభావుల కు ఇదే శ్రద్ధాంజలి. గాంధీజీ నాయకత్వం లో ఈ ఉద్యమం వలస పాలన బారి నుండి భారతదేశాన్ని విముక్తం చేయడం లో ఒక ప్రధానమైనటువంటి పాత్ర ను పోషించింది. ప్రస్తుతం,
కరప్శన్ క్విట్ ఇండియా 
డినస్టి క్విట్ ఇండియా 
అపీజ్ మెంట్ క్విట్ ఇండియా 
అని భారతదేశం ఒకే స్వరం లో పలుకుతోంది.’’ అని పేర్కొన్నారు.
రక్షణ మంత్రిత్వ శాఖ
హెచ్ఎఎల్కు ఆర్థిక మద్దతు
ఒక అడ్వాన్స్డ్ లైట్ హెలికాప్టర్  ఎంకె III, తత్సంబంధిత పంపిణీలెగుమతి కోసం 17 జనవరి, 2022న మారిషస్ ప్రభుత్వంతో హిందుస్థాన్ ఏరోనాటిక్స్ లిమిటెడ్  ఒప్పందం కుదుర్చుకుంది.మొత్తం ఒప్పందం విలువ 17.670 మిలియన్ డాలర్లు . ఒప్పందం ప్రకారం, బట్వాడాను 18 నెలలోపు పూర్తి చేయవలసి ఉంది. కాగా, అనుకున్న వ్యవధికి ముందే హెచ్ఎఎల్ బట్వాడా చేసింది.
బెంగుళూరులోని తన కేంద్రంలో హెచ్ఎఎల్కు తగిన మౌలికసదుపాయాలు, అనుభవజ్ఞులైన మానవశక్తిని కలిగి ఉంది. అంతేకాకుండా, ఎగుమతి ఆర్డర్లను సకాలంలో పూర్తి చేసి, అమలు చేయడానికి బాగా అభివృద్ధి చెందిన పర్యావరణ వ్యవస్థను కూడా కలిగి ఉంది. అంతేకాకుండా, కర్నాటకలోని తుముకూరులో నూతన కేంద్రం ని తెరవడం ద్వారా తన మౌలికసదుపాయాల సామర్ధ్యాన్ని హెచ్ఎఎల్ పెంచుకుంది.
వ్యూహాత్మక పరగణనలకు లోబడి, దేశీయంగా ఉత్పత్తి చేసిన రక్షణ ఉత్పత్తులను హెచ్ ఎఎల్ ప్లాట్ఫాంలు/ వ్యవస్థలు సహా రుణ పరిమితులు/ నిధుల కేటాయింపు ద్వారా ప్రోత్సహించడం జరుగుతోంది. భారత ప్రభుత్వం కూడా హెచ్ఎఎల్ ప్లాట్ఫాంలు/ వ్యవస్థలు సహా దేశీయంగా ఉత్పత్తి చేసిన ప్లాట్ఫాంలు/ వ్యవస్థలను ఫ్రెండ్లీ ఫారిన్ కంట్రీస్ కు అందిస్తుంది. రక్షణ ఒప్పందాలను అమలు చేసేందుకు హెచ్ఎఎల్ సహా భారతీయ రక్షణ కంపెనీలకు మార్గదర్శనం చేసి, తోడ్పడేందుకు రక్షణ సహాధికారులు  ఉండటాన్ని తప్పనిసరి చేసింది. దేశీయ రక్షణ వేదికలను ప్రోత్సహించేందుకు రక్షణ సహాధికారులకు ఆర్థిక తోడ్పాటును కూడా అందిస్తున్నారు.
ఈ సమాచారాన్ని రక్షణ శాఖ సహాయ మంత్రి శ్రీ అజయ్ భట్ మంగళవారం రాజ్యసభలో శ్రీ ఎం. షణ్ముగం అడిగిన ప్రశ్నకు లిఖితపూర్వకంగా సమాధానమిస్తూ వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నుంచి కోలుకున్నవారి సంఖ్యలో అత్యున్నత స్థాయికెదిగిన భారత్
గత 24 గంటల్లో కోలుకున్నవారు 68,584 మంది
26 రాష్ట్రాలు, కేంద్రపాలిత ప్రాంతాల్లో 70% దాటిన కోలుకున్నవారి శాతం
గడిచిన 24 గంటల్లో అత్యధికంగా 11.7 లక్షలకు పైగా కోవిడ్ శాంపిల్స్ పరీక్షలు జరగగా భారత్ మరో అంశంలో కూడా సరికొత్త రికార్డు నెలకొల్పింది. ఒకేరోజు దేశంలో 68,584 కోవిడ్ బాధితులు కోలుకున్నారు. గత 24గంటల్లో ఈ రికార్డు నమోదైంది. దీంతో ఇప్పటివరకు కోలుకున్న కోవిడ్ బాధితుల సంఖ్య దాదాపు 30 లక్షలు  గా నమోదైంది.
దీంతో భారత్ లో కోలుకున్న బాధితులశాతం 77%  పైబడింది. చికిత్సలో ఉన్న 8,15,538 మందికంటే కోలుకున్నవారి సంఖ్య 21.5 లక్షలు ఎక్కువగా ఉంది. అంటే, చికిత్సలో ఉన్నవారికి 3.6 రెట్లు ఎక్కువగా కోలుకున్నవారున్నారు. ఆ విధంగా అత్యధిక సంఖ్యలో కోలుకుంటూ ఉండటంతో చికిత్స అందించాల్సినవారి సంఖ్య క్రమంగఅ తగ్గుతూ వస్తోంది. ప్రస్తుతం మొత్తమ్ పాజిటివ్ కేసులలో ఇంకా చికిత్సలో ఉన్నవారి శాతం 21.16% మాత్రమే ఉంది.
ఆస్పత్రులలో సమర్థవంతమైన చికిత్స, ఐసొలేషన్ లో ఉన్నవారి పర్యవేక్షణ, ఆవసరమైనవారికి ఆస్కిజెన్ అందజేయటం, బాధుతులను సకాలంలో తరలించటానికి మెరుగైన అంబులెన్స్ సేవలు సకాలంలో చికిత్స అందించటానికి దోహదం చేశాయి. నిపుణులైన డాక్టర్ల సాంకేతిక సహకారం, మార్గదర్శనం, న్యూ ఢిల్లీలోని ఎయిమ్స్ వైద్య్ల టెలీమెడిసిన్ కన్సల్టేషన్లు, అవసరాన్నిబట్టి స్టెరాయిడ్స్, యాంటీ కొయాగ్యులెంట్స్ వాడకం కోవిడ్ బాధితులచికిత్సలో సత్ఫలితాలనిచ్చాయి. ఈ చర్యలన్నిటి ఫలితంగా మొత్తం పాజిటివ్ లలో మరణాల సాతం తగ్గుతూ వచ్చి ఈ రోజుకు అది ప్రపంచవ్యాప్తంగా 3.3% ఉన్నప్పటికీ భారత్ లో మాత్రం 1.75% శాతంగా నమోదైంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
రక్షణ మంత్రిత్వ శాఖ
ఎయిరో ఇండియా 21 వెబ్సైట్ను ప్రారంభించిన భారత రక్షణ మంత్రి; ఆసియాలోనే అతిపెద్ద ఎయిరోషోకు మొదలైన స్పేస్ బుకింగు
కర్ణాటకలోని ఎలహంకలోని వాయుసేన స్టేషన్లో 13వ ఎడిషన్ ఏయిరో ఇండియా-21ను 3 ఫిబ్రవరి 2021 నుండి 7 ఫిబ్రవరి 2021 వరకు నిర్వహించనున్నారు. ఇందుకు సంబంధించిన వెబ్సైటు https://aeroindia.gov.in కేంద్ర రక్షణ మంత్రి శ్రీ రాజ్ నాథ్ సింగ్ ఈ రోజు న్యూఢిల్లీలో ప్రారంభించారు. ఈ షోకు సంబంధించిన స్పేస్ బుకింగును ఈ వెబ్సైటును సందర్శించవచ్చు.
సందర్శకులుగానీ ప్రదర్శకులుగానీ ఈ షోకు సంబంధించి ఎటువంటి సమాచారమైనా లాదా రక్ష మంత్రిత్వ శాఖవారి ఇటీవలి విధి విధానాలు మరియు దేశీయ ఏయిర్ క్రాఫ్టులకు మరియు హెలికాఫ్టర్లకు సంబంధించిన పూర్తి వివరాలు ఈ వెబ్సైటు ద్వారా మాత్రమే తెలుసుకోవచ్చు. ఈ కార్యక్రమం విజయవంతం కావాలని రక్షణ మంత్రి ఆశించారు.
అవకాశం కోసం ఆన్లైన్ ద్వారా ముందుగా రుసుములు చెల్లించి నమోదు చేసుకున్న ప్రదర్శకులకు మాత్రమే అవకాశం కల్పించబడుతుంది. 31 అక్టోబర్ 2020 రోజుకు గానీ ముందుగా గానీ నమోదు చేసుకునే ప్రదర్శకులకు రాయితీ కల్పించబడుతుంది.
వ్యాపారస్తులు మరియు సందర్శకులు కొరకు అన్ని పనిదినాల్లో వెబ్సైట్ ద్వారా ఈ షో టికెట్లను పొందవచ్చు. ఈ కార్యక్రమాన్ని ప్రచురించడానికి మరియు ప్రసారం చేయడానికి ప్రసారమాధ్యమాలకు చెందినవారు కూడా ఈ వెబ్సైట్ ద్వారా తమ పేర్లను నమోదు చేసుకొనవచ్చు. ఇందకు సంబంధించిన సమాచారం లేదా సందేహాలను ఈ వెబ్సైట్లో నిర్దేశించిన ప్రశ్నల విభాగంలో తమ సందేహాలను మరియు సూచనలను పంపవచ్చు. ఈ కార్యక్రమ నిర్వహణలో ఆరోగ్యానికి సంబంధించి నియమ నింబంధనలకు సంబంధించిన తగిన జాగ్రత్తలు తీసుకోబడతాయి.
కొవిడ్-19కు సంబంధించిన మార్గదర్శకాలను పాటిస్తూ తగిన జాగ్రత్తలను తీసుకుంటూనే ఈ షోలో పాల్గొనే అభ్యర్థులకు ఆత్మవిశ్వాసం పెంచే విధంగా చర్యలను చేపట్టనున్నారు.
ఇటీవల రష్యాను సందర్శించిన భారత రక్షణ మంత్రి శ్రీ రాజ్ నాథ్ సింగ్ రష్యాతో జరిగిన ద్వైపాక్షిక చర్చల్లో ఈ ఎయిరో షో-21 పాల్గొనవలసిందిగిగా రష్యా రక్షణ మంత్రిని ఆహ్వానించారు. వారితోపాటు రష్యాకు చెందిన పారిశ్రామిక వర్గాలవారిని మరియు సెంట్రల్ ఏషియన్ రిపబ్లిక్ దేశాలను కూడా ఇందులో పాల్గొనవలసిందిగా ఆహ్వానించారు.
ఈ కార్యక్రమంలో కేంద్ర రక్షణ శాఖ కార్యదర్శి శ్రీ రాజ్ కుమార్ మరియు ఇతర అధికారులు పాల్గొన్నారు.
ప్రధాన మంత్రి కార్యాలయం
భగవాన్ బిర్సా ముండా జయంతిసందర్భంగా నివాళులర్పించిన ప్రధానమంత్రి
భగవాన్బిర్సా ముండా జయంతి సందర్భంగా ప్రధానమంత్రి శ్రీ నరేంద్రమోదీ ఘనంగా నివాళులర్పించారు.
భగవాన్ బిర్సా ముండా జయంతి సందర్భంగా ఆ మహనీయునికి శతకోటి నమస్కారాలు. వారు అణగారిన, ప్రజల శ్రేయస్సు కోసం నిరంతరం పోరాడిన నిజమైన మహానుభావుడు. ఆయనస్వాతంత్ర ఉద్యమానికి , సామాజిక సామరస్యం కోసం చేసిన కృషి దేశ ప్రజలకు ఎ ల్లవేళలా స్పూర్తి దాయకం . అని ప్రధానమంత్రి తమ సందేశంలో పేర్కొన్నారు.